HUSTLERE:
Det faktum at man opretter sin virksomhed under forskellige pseudonymer i håbet om at ÉT af dem vil få en god anmeldelse (UDEN HELD) siger ALT om HBO NORDIC.

Uden sammenligning den dårligste streaming tjeneste nogensinde, og dette inkluderer diverse dårlige offentlige platforme.

Det er nærmest ufatteligt at et så stort produktionsselskab som HBO, der har så utroligt mange gode og store produktioner under bæltespændet som det faktisk er tilfældet, kan præstere en tjeneste der er så gennemført problematisk.

Jeg havde ganske vist set på anmeldelserne at folk ikke var imponerede for nu at sige det mildt, men slog det hen med at en del af dem brokkede sig over at tjenesten, gjorde det på baggrund af at den ikke henvendte sig til Apple-brugere, hvad der uanset hvad Apple brugerne tror og mener er fuldstændigt ligegyldigt for både mig og hovedparten af dem der ser video-on-demand i dens forskellige former.

Da der var en masse KOMPLETTE serier - i modsætning til nogen af de andre udbydere der kun har de seneste sæsoner (hvad der jo også er komplet ubegavet og irrationelt), så tænkte jeg at det var OK at man bandt sig for 1/2 år, selvom jeg synes at det var lidt besynderligt. Udvalget i serier var også LANGT større end hos eksempelvis Netflix.
Jeg kunne før jeg meldte mig ind konstatere at dens styrke var serierne og bestemt ikke filmene- men det havde jeg sådan set ikke noget problem med. Det var serierne jeg meldte mig ind for, og der var de gamle film jo bare en bonus.

Men nu hvor jeg har haft den i et par måneder bliver jeg mere og mere irriteret på den:
Der er konstante problemer, hvor den pludseligt fryser og hvor jeg er nødt til at gå frem og tilbage nogen gange før den afspiller igen. Lyden er langt fra optimal og hvad der er rigtigt irriterende: fra tid til anden så fejler synkroniseringen mellem undertekster og filmen/serien, så underteksten enten forsvinder eller er helt skævt i forhold til det afspillede.
Jeg synes ud fra det visuelle også at det er lidt uoverskueligt, og mindre gennemført end netflix selvom man måske kunne argumentere for at det står lidt pænere.

Ideen er efter min mening god men enten må jeg formode at de teknisk ansatte er galopperende inkompetente, uvidende og/eller ubegavede eller også har man fra den øvre ledelse tilsyneladende presset konceptet igennem før det var færdigt. 
Og iøvrigt INTET gjort for at forbedre noget gennem årene.
At deres kundeservice tilsyneladende formår at gøre kunder vrede fremfor at servicere dem, gør at jeg har vanskeligt ved at nå frem til andre konklusioner end at de, hvor utroligt det end lyder, umiddelbart har sværere ved at udføre deres arbejde end de tekniske ansatte. 
Det er bare ikke godt nok overhovedet - den amerikanske hovedorganisation burde reflektere over hvorvidt de burde skifte hele ledelsen ud i HBO Nordic inden de lykkes med at trække HBO´s navn fuldstændigt igennem sølet... 
Som det er nu er det knap nok på et Beta stadie, og derfor efter min personlige overbevisning desværre værdiløst.

Og det er noget af en præstation når man, med al respekt for Matador, i sit bagkatalog har verdens uden sammenligning bedste serier...

Tillæg: Nu er det omkring et år siden jeg skrev min anmeldelse af den helt uforståeligt dårlige nordiske grænsefalde på et velfungerende koncept der har de bedste serier på markedet internationalt. Og jeg kan ud fra de øvrige anmeldelser fra dem der ikke arbejder for HBO Nordic, forstå at der intet er sket. Overhovedet. Hvordan kan man egentligt have en så totalt inkompetent ledelse, at man slet ikke lytter til sine kunder henover en så lang periode er jo ikke bare ufatteligt, det er nærmest episk i sin dumhed.

Tillæg 2: Nu er det 2016. Og hvor utroligt det end er for mig, så må jeg konstatere at HBO Nordic har lykkedes med det utrolige: De har gjort den måske dårligste tjeneste værre.
Nu er den I praksis næsten umulig at bruge på grund af konstante udfald, tekniske problemer og et helt utroligt dårligt interface. Når jeg bruger den på min Ipad, så er den helt umulig. Jeg kan således ikke se ét afsnit uden at den flere gange uforklarligt og uden varsel går ned. Og i øvrigt ikke gemmer hvor jeg var henne.

HBO Nordic har måske en kundeservice, men de er umulige at få fat på. Og så har de jo - ikke overraskende - valgt ikke at kommentere deres ufatteligt dårlige anmeldelser. Hverken her eller i Apples Appstore... 

Tillæg 3: I midten af 2017 er det helt utorlige sket: Man har formået at FORVÆRRE den tekniske løsning. Noget jeg ikke troede var muligt.